text:
да бъде доказано съответствието на регламента;
 4.1.3.2. доколкото е целесъобразно, за регламенти, които ще се вписват съгласно член 5, ясно описание на
 маркировка, означаваща одобрение или удостоверение и/или етикети, които се изискват за типово
 одобрение и за удостоверяване на съответствието на производството на изискванията или за
 самостоятелно сертифициране от самия производител; и
 4.1.3.3. ако е приложимо, препоръчван минимален период от време, определен въз основа на целесъобразност
 и практическа възможност за изпълнение, който договаряща се страна е длъжна да предвиди преди да
 поиска спазване на предписанията.
 4.2. Глобалният технически регламент може да определи алтернативни, не глобални нива на стриктност или
 качество на изпълнението, наред с подходящи процедури за изпитвания, там, където е необходимо да
 се улеснят регулиращите дейности в някои страни, особено в развиващите се страни.
 Член 5
 Сборник с предложения за глобални технически регламенти
 5.1. Създава се и се води сборник с техническите регламенти на договарящите се страни, различни от
 Регламентите на ИКЕ на ООН, които представляват предложения за хармонизиране или приемане в
 качеството им на глобални технически регламенти (който списък ще бъде наричан „сборник с
 предложения“).
 5.2. Вписване на технически регламенти в сборника с предложения
 Всяка договаряща се страна може да подаде до Изпълнителния комитет молба за вписване в сборника
 с предложения на всеки технически регламент, който договарящата се страна е прилагала, прилага и
 е одобрила за бъдещо приложение.
 5.2.1. Молбата, посочена в параграф 5.2. следва да включва:
 5.2.1.1. копие от такъв регламент;
 5.2.1.2. всякаква налична техническа документация в подкрепа на такъв регламент, включително
 документация, засягаща най-добрите налични технологии, относителните ползи и икономическата
 ефективност;
 ---pagebreak--- 162 BG Официален вестник на Европейския съюз 11/т. 20
 5.2.1.3. посочване на всички известни понастоящем или непосредствено свързани с тях международни
 незадължителни стандарти.
 5.2.2. Изпълнителният комитет разглежда всички подадени молби, които отговарят на изискванията на
 член 4 и параграф 5.2.1 от настоящия член. Техническият регламент се вписва в сборника с
 предложенията, ако е подкрепен с гласуване „за“ в съответствие с параграф 7.1 от член 7 от
 приложение Б. Подадената заедно с молбата документация относно този регламент прилага към
 вписания технически регламент.
 5.2.3. Поисканият регламент се счита за вписан от генералния секретар считано от датата, на която е
 подкрепен с гласуване „за“ съгласно параграф 5.2.2. от настоящия член.
 5.3. Отстраняване на технически регламенти, включени в сборника с предложения за глобални
 технически регламенти
 Вписан технически регламент се отстранява от сборника с предложения за глобални технически
 регламенти,
 5.3.1. при вписването на даден глобален технически регламент в общия регистър, където се съдържат
 изискванията към продуктите относно същите елементи на качеството или характеристиките на
 дизайна като тези на вписания технически регламент;
 5.3.2. в случай, че в края на петгодишния период, който следва вписването на регламент съгласно настоящия
 член, и в края на всеки следващ петгодишен период, освен ако Изпълнителният комитет не потвърди
 вписването на техническия регламент в сборника с предложенията с гласуване „за“ в съответствие с
 параграф 7.1. от член 7 от приложение Б;
 5.3.3. в отговор на писмена молба от договаряща се страна, по чиято молба първоначално е бил вписан
 техническият регламент. Такава молба следва да съдържа основанията


text:
за отстраняване на регламента.
 5.4. Достъпност на документите
 Всички разглеждани от Изпълнителния комитет документи в съответствие с настоящия член са
 публично достъпни.
 Член 6
 Регистър на глобалните технически регламенти
 6.1. Създава се и се води регистър, в който се вписват разработените и вписаните съгласно настоящия член
 глобални технически регламенти.
 6.2. Вписване на глобални технически регламенти в общия регистър посредством
 хармонизирането на действащите регламенти
 Дадена договаряща се страна може да представи предложение за разработване на хармонизиран
 глобален технически регламент относно данни за ефективност и конструктивни характеристики, върху
 които се разпространяват или техническите регламенти, вписани в сборника с предложенията, или
 Регламентите на ИКЕ на ООН, или и двата вида регламенти.
 6.2.1. Предложението, посочено в параграф 6.2 следва да съдържа:
 6.2.1.1. обяснение на целта на глобалния технически регламент;
 6.2.1.2. изчерпателно описание или, ако е налице, проект за текст на предложения глобален технически
 регламент;
 6.2.1.3. наличната документация, която може да улесни анализа на въпросите, към които ще бъде насочен
 докладът, който се изисква съгласно член 6.2.4.2.1 от настоящия член;
 6.2.1.4. списък с всички технически регламенти в сборника с предложенията, заедно с всички Регламенти на
 ИКЕ на ООН относно същите данни за ефективност и конструктивни характеристики, за които се отнася
 предложеният глобален технически регламент;
 6.2.1.5. посочване на всички известни понастоящем и свързани с това международни незадължителни
 стандарти.
 6.2.2. Всяко предложение съгласно параграф 6.2.1 от настоящия член се представя на Изпълнителния
 комитет.
 ---pagebreak--- 11/т. 20 BG Официален вестник на Европейския съюз 163
 6.2.3. Изпълнителният комитет не отнася до никоя работна група предложения, за които е констатирал, че
 не съответстват на изискванията по член 4 и параграф 6.2.1 от настоящия член. Всички останали
 предложения могат да се отнесат към подходящата работна група.
 6.2.4. В отговор на предложение, отнесено до нея за разработване на глобален технически регламент
 посредством хармонизиране, работната група използва прозрачни процедури с цел:
 6.2.4.1. разработване на препоръки по отношение на глобален технически регламент чрез:
 6.2.4.1.1. подлагане на разглеждане на целта на предложения глобален технически регламент и необходимостта
 от установяване на алтернативни нива на стриктност или качествени характеристики;
 6.2.4.1.2. проучване на всички технически регламенти, изброени в сборника с предложенията, и на всякакви
 Регламенти на ИКЕ на ООН, които се отнасят до същите данни за ефективност;
 6.2.4.1.3. проучване на всякаква документация, приложена към посочените в параграф 6.2.4.1.2 от настоящия
 член регламенти;
 6.2.4.1.4. преглед на всички достъпни оценки на функционална еквивалентност, свързана с преценката за
 предложения глобален технически регламент, включително оценки на сходни стандарти;
 6.2.4.1.5. проверка дали глобалният технически регламент в процес на разработване съответства на посочената
 цел на регламента и критериите съгласно член 4; както и
 6.2.4.1.6. надлежно разглеждане на възможността техническият регламент да бъде вписан в съответствие със
 Споразумението от 1958 г.;
 6.2.4.2. представяне на Изпълнителния комитет на:
 6.2.4.2.1. писмен доклад, в който е представена нейната препоръка относно новия глобален технически
 регламент, в който са включени всички технически данни и информация, разгледани в процеса на
 разработване на нейната препоръка, описание на нейните съображения относно информацията,
 описана в параграф 6.2.4.1 от настоящия член, както и излагане на нейните основания по отношение
 на препоръките ѝ, включително обяснение за

type: contracts

jurisdiction: EU


text:
отхвърляне на други алтернативни разгледани изисквания
 и подходи; както и
 6.2.4.2.2. текстът на всеки препоръчан глобален технически регламент.
 6.2.5. Като използва прозрачни процедури, Изпълнителният комитет:
 6.2.5.1. определя дали препоръките по отношение на глобалния технически регламент и докладът се основават
 на достатъчно и задълбочено осъществяване на дейностите, посочени в параграф 6.2.4.1 от настоящия
 член. В случай, че Изпълнителният комитет определи, че препоръките, докладът и/или текстът на
 препоръчания глобален технически регламент, ако има такъв, не съответстват на изискванията, той
 връща регламента и доклада на работната група за преразглеждане или за допълнителна обработка;
 6.2.5.2. разглежда вписването на препоръчан глобален технически регламент в съответствие с процедурите,
 съдържащи се в параграф 7.2 от член 7 от приложение Б. Регламентът се вписва в общия регистър, след
 като Изпълнителният комитет гласува единодушно в подкрепа на въпросния регламент.
 6.2.6. Глобален технически регламент се счита за вписан в общия регистър, считано от датата на
 единодушното гласуване в Изпълнителния комитет в подкрепа на регламента.
 6.2.7. След вписването на даден глобален технически регламент от Изпълнителния комитет Секретариатът
 прилага копия от цялата свързана с регламента документация, включително представеното в
 съответствие с параграф 6.2.1 от настоящия член предложение и изискваните в съответствие с
 параграф 6.2.4.2.1 от настоящия член препоръки и доклад.
 6.3. Вписване на нови глобални технически регламенти в общия регистър
 Договаряща се страна може да представи предложение за разработване на глобален технически
 регламент по отношение на данните за ефективност или конструктивните характеристики, които не са
 обхванати от техническите регламенти, включени в сборника с предложенията, нито в регламентите на
 ИКЕ на ООН.
 6.3.1. Предложението, посочено в параграф 6.3, следва да включва:
 6.3.1.1. обяснение на целта на предложения нов глобален технически регламент, основано на обективни данни,
 доколкото е възможно;
 ---pagebreak--- 164 BG Официален вестник на Европейския съюз 11/т. 20
 6.3.1.2. изчерпателно описание или, ако не е налице, проект за текст на новия предложен глобален технически
 регламент;
 6.3.1.3. всякаква достъпна документация, която би улеснила анализа на проблемите, за които се отнася
 докладът, изискуем съгласно параграф 6.3.4.2.1 от настоящия член;
 6.3.1.4. посочване на всички известни понастоящем и свързани с това незадължителни международни
 стандарти.
 6.3.2. На Изпълнителния комитет се представя всяко предложение в съответствие с параграф 6.3.1 от
 настоящия член.
 6.3.3. Изпълнителният комитет не отнася до никоя работна група предложения, за които е констатирал, че
 не съответстват на изискванията по член 4 и параграф 6.3.1 от настоящия член. Всички останали
 предложения могат да се отнесат към подходящата работна група.
 6.3.4. В отговор на предложение, отнесено до нея за разработване на нов глобален технически регламент
 посредством хармонизиране, работната група използва прозрачни процедури с цел:
 6.3.4.1. разработване на препоръки по отношение на нов глобален технически регламент чрез:
 6.3.4.1.1. подлагане на разглеждане на целта на предложения нов глобален технически регламент и
 необходимостта от установяване на алтернативни нива на стриктност или качествените характеристики;
 6.3.4.1.2. разглеждане на техническата осъществимост;
 6.3.4.1.3. разглеждане на икономическата осъществимост;
 6.3.4.1.4. разглеждане на предимствата, включително предимствата на всички разгледани алтернативни
 регламентиращи изисквания и подходи;
 6.3.4.1.5. сравнение на потенциалната икономическа ефективност на препоръчания регламент в сравнение с
 икономическата ефективност на всички разгледани алтернативни регламентиращи изисквания и
 подходи;
 6.3.4.1.6. проверка


text:
дали новият глобален технически регламент в процес на разработване съответства на
 посочената цел на регламента и критериите съгласно член 4; и
 6.3.4.1.7. надлежно разглеждане на възможността глобалният технически регламент да бъде вписан в
 съответствие със Споразумението от 1958 г.;
 6.3.4.2. представяне на Изпълнителния комитет на:
 6.3.4.2.1. писмен доклад, в който е представена нейната препоръка относно новия глобален технически
 регламент, в който са включени всички технически данни и информация, разгледани в процеса на
 разработване на нейната препоръка, описание на нейните съображения относно информацията,
 описана в параграф 6.3.4.1 от настоящия член, както и излагане на нейните основания по отношение
 на препоръките ѝ, включително обяснение за отхвърляне на други алтернативни разгледани изисквания
 и подходи; както и
 6.3.4.2.2. текстът на всеки нов препоръчан глобален технически регламент.
 6.3.5. Като използва прозрачни процедури, Изпълнителният комитет:
 6.3.5.1. определя дали препоръките по отношение на глобалния технически регламент и докладът се основават
 на достатъчно и задълбочено осъществяване на дейностите, посочени в параграф 6.3.4.1 от настоящия
 член. В случай, че Изпълнителният комитет определи, че препоръките, докладът и/или текстът на
 препоръчания нов глобален технически регламент, ако има такъв, не съответстват на изискванията, той
 връща регламента и доклада на работната група за преразглеждане или за допълнителна обработка;
 6.3.5.2. разглежда вписването на препоръчан нов глобален технически регламент в съответствие с процедурите,
 съдържащи се в параграф 7.2 от член 7 от приложение Б. Регламентът се вписва в общия регистър, след
 като Изпълнителният комитет гласува единодушно в подкрепа на въпросния регламент.
 ---pagebreak--- 11/т. 20 BG Официален вестник на Европейския съюз 165
 6.3.6. Глобален технически регламент се счита за вписан в общия регистър, считано от датата, на
 единодушното гласуване в Изпълнителния комитет в подкрепа на регламента.
 6.3.7. След вписването на даден нов глобален технически регламент от Изпълнителния комитет Секретариатът
 прилага копия от цялата свързана с регламента документация, включително представеното в
 съответствие с параграф 6.3.1 от настоящия член предложение и изискваните в съответствие с
 параграф 6.3.4.2.1 от настоящия член препоръки и доклад.
 6.4. Изменения във вече вписани глобални технически регламенти
 Процесът на изменение на даден глобален технически регламент, вписан в общия регистър съгласно
 настоящия член, се свежда до процедурите за вписване на нов глобален технически регламент в общия
 регистър, описани в параграф 6.3 от настоящия член.
 6.5. Достъпност на документите
 Всички разгледани или съставени от работната група документи по препоръките за глобалните
 технически регламенти в съответствие с настоящия член са достъпни за обществеността.
 Член 7
 Приемане и нотифициране на прилагането на вписани глобални технически регламенти
 7.1. Договаряща се страна, която гласува в подкрепа на вписването на даден глобален технически регламент
 в съответствие с член 6 от настоящото споразумение, се задължава да представи техническия регламент,
 като следва процедурата, която се използва от тази договаряща се страна за приемането на такъв
 технически регламент съгласно нейните собствени законови или подзаконови разпоредби и полага
 всички усилия за експедитивно взимане на крайно решение.
 7.2. Договаряща се страна, която приема като част от нейните собствени законови или подзаконови
 разпоредби глобален технически регламент, който е вписан, нотифицира писмено генералния секретар
 относно датата, от която тази договаряща се страна ще започне да прилага този регламент.


text:
Нотифицирането следва да се направи в 60-дневен срок след вземането на решение за приемането на
 регламента. В случай, че вписаният глобален технически регламент съдържа повече от едно ниво на
 стриктност или качествени и конструктивни характеристики, в нотифицирането се посочва конкретно
 кое от тези нива на стриктност или качествени и конструктивни характеристики е избрано от тази
 договаряща се страна.
 7.3. Договаряща се страна, която е посочена съгласно параграф 7.1 от настоящия член и която реши да не
 приеме вписания глобален технически регламент като част от своите собствени законови и подзаконови
 разпоредби, нотифицира генералния секретар относно своето решение и относно основанията за
 вземането на такова решение. Нотифицирането се извършва в 60-дневен срок, считано от датата на
 вземане на такова решение.
 7.4. Договаряща се страна, посочена в параграф 7.1. от настоящия член и която в края на едногодишния
 период след датата на вписване на регламента в общия регистър не е приела същия регламент или е взела
 решение да не го приема в съответствие с реда на одобряване съгласно собствените си законови и
 подзаконови разпоредби, представя доклад за статута на регламента съгласно вътрешния си правен ред.
 Докладът за статута се предава за всеки следващ едногодишен период при условие че към края на такъв
 период не е предприето нито едно от тези действия. Всеки изискван съгласно настоящия параграф
 доклад е необходимо:
 7.4.1. да включва в себе си описание на предприетите стъпки в течение на изминалата година по отношение
 на предаването на регламента и вземане на окончателно решение и посочване на очакваната дата на
 приемането на такова решение, както и;
 7.4.2. в 60-дневен срок след края на едногодишния период, за който се отнася предаденият доклад да предаде
 на генералния секретар.
 7.5. Договаряща се страна, която приема продукти, които съответстват на вписан в регистъра глобален
 технически регламент, без да е приела този регламент съгласно реда за приемане на такива регламенти
 като част от своите законови и подзаконови разпоредби, нотифицира писмено генералния секретар
 относно датата, от която е започнала да приема такива продукти. Договарящата се страна извършва
 нотифицирането в рамките на 60-дневен срок след началото на такова приемане. В случай, че във
 вписания глобалния технически регламент се съдържа повече от повече от едно ниво на стриктност или
 качествени и конструктивни характеристики, в нотифицирането следва да се посочи конкретно кое от
 тези нива на стриктност или качествени и конструктивни характеристики е избрано от тази договаряща
 се страна.
 ---pagebreak--- 166 BG Официален вестник на Европейския съюз 11/т. 20
 7.6. Договаряща се страна, която е приела вписан глобален технически регламент като част от своите
 законови и подзаконови разпоредби, може да вземе решение за отмяна или изменение на приетия
 регламент. Преди да вземе такова решение, договарящата се страна нотифицира писмено генералния
 секретар относно своето намерение, а също и относно причините за предприемане на такова действие.
 Тази разпоредба относно нотифицирането се прилага също и за договаряща се страна, която е приела
 продукти съгласно параграф 7.5, и която има намерението да прекрати приемането на такива продукти.
 Такава договаряща се страна нотифицира генералния секретар относно своето решение да приеме такъв
 изменен или нов регламент в


text:
рамките на 60 дни след вземането на такова решение. При поискване
 такава договаряща се страна незабавно представя на останалите договарящи се страни копия от такъв
 изменен или нов регламент.
 Член 8
 Решаване на въпроси
 8.1. Въпросите, засягащи разпоредби на вписан глобален технически регламент, се отнасят за решаване до
 Изпълнителния комитет.
 8.2. Спорните въпроси между две или повече договарящи се страни, отнасящи се до тълкуването или
 прилагането на настоящото споразумение се решават, доколкото е възможно, с помощта на
 консултации или преговори между тях. При неуспех на такива консултации или преговори,
 заинтересованите договарящи се страни могат да се споразумеят да отнесат спора си за решение до
 Изпълнителния комитет, в съответствие с разпоредбите, предвидени в параграф 7.3 от член 7 от
 приложение Б.
 Член 9
 Придобиване на статут на договаряща се страна
 9.1. Страните и регионалните организации за икономическа интеграция, посочени в параграф 2, могат да
 станат договарящи се страни по настоящото споразумение, както следва:
 9.1.1. чрез подписване без резерви по отношение на ратификацията, приемането или одобряването;
 9.1.2. чрез подписване с резерва по отношение на ратификацията, приемането или одобряването, след което
 следва ратификация, приемане или одобряване;
 9.1.3. чрез приемане; или;
 9.1.4. чрез присъединяване.
 9.2. Документът за ратификацията, приемането, одобряването или присъединяването се депозира при
 генералния секретар.
 9.3. След придобиване на статут на договаряща се страна:
 9.3.1. след влизането на настоящото споразумение в сила всяка страна или регионална организация за
 икономическа интеграция извършва нотифициране в съответствие с член 7, относно това кои
 регламенти ще приеме, ако въобще приеме някакви глобални технически регламенти съгласно член 6,
 както и относно всяко решение за приемане на продукти, които отговарят на някой от тези глобални
 технически регламенти, без да е одобрила тези регламенти съгласно реда за приемане на такива
 регламенти в съответствие със своите законови и подзаконови разпоредби. В случай, че във вписания
 глобален технически регламент се съдържа повече от повече от едно ниво на стриктност или качествени
 и конструктивни характеристики, в нотифицирането следва да се посочи конкретно кое от тези нива
 на стриктност или качествени и конструктивни характеристики е прието или избрано от тази
 договаряща се страна;
 9.3.2. всяка регионална организация за икономическа интеграция в рамките на своите правомощия,
 декларира, че нейните държави-членки са ѝ делегирали своите правомощия в областите, обхванати от
 настоящото споразумение, включително правомощието да взема задължителни за нейните
 държави-членки решения.
 9.4. регионални организации за икономическа интеграция, които са договарящи се страни, престават да
 бъдат договарящи се страни в момента, в който загубят своите декларирани в съответствие с
 параграф 9.3.2 от настоящия член правомощия, като информират генералния секретар за това.
 ---pagebreak--- 11/т. 20 BG Официален вестник на Европейския съюз 167
 Член 10
 Подпис
 10.1. Настоящото споразумение е открито за подписване, считано от 25 юни 1998 г.
 10.2. Настоящото споразумение е открито за подписване до влизането си в сила.
 Член 11
 Влизане в сила
 11.1. Настоящото споразумение заедно с приложенията към него, които представляват неразделна част от
 същото, влиза в сила на тридесетия ден след датата, на която най-малко пет страни и/или регионални
 организации за икономическа интеграция са станали договарящи се страни в съответствие с член


text:
9. Този
 минимум от пет договарящи се страни трябва да включва Европейската общност, Япония и Съединените
 американски щати.
 11.2. Ако все пак не се отговори на изискванията на параграф 11.1 в срок от 15 месеца след датата, посочена
 в параграф 10.1, настоящото споразумение заедно с приложенията към него, които представляват
 неразделна част от същото, влиза в сила на тридесетия ден след датата, на която най-малко осем страни
 и/или регионални организации за икономическа интеграция са станали договарящи се страни в
 съответствие с член 9. Такава дата на влизане в сила не може да бъде по-рано от 16 месеца след датата,
 посочена в параграф 10.1. Поне една от тези осем договарящи се страни трябва да бъде Европейската
 общност, Япония или Съединените американски щати.
 11.3. За всяка страна или регионална организация за икономическа интеграция, която става договаряща се
 страна по настоящото споразумение след влизането му в сила, настоящото споразумение влиза в сила
 60 дни след датата, на която такава страна или регионална организация за икономическа интеграция
 депозира документа си за ратификация, приемане, одобряване или присъединяване.
 Член 12
 Оттегляне от споразумението
 12.1. Договаряща се страна може да се оттегли от настоящото споразумение, като нотифицира писмено
 генералния секретар за това.
 12.2. Оттеглянето от настоящото споразумение на която и да е от договарящите се страни става действително
 една година след датата, на която генералният секретар получи нотифицирането, съгласно
 параграф 12.1 от настоящия член.
 Член 13
 Изменение на споразумението
 13.1. Договаряща се страна може да предложи внасянето на изменения в настоящото споразумение и в
 приложенията към него. Предложените изменения се предават на генералния секретар, който ги предава
 на всички договарящи се страни.
 13.2. Предложено изменение, предадено в съответствие с параграф 13.1. от настоящия член се разглежда от
 Изпълнителния комитет на следващото му насрочено заседание.
 13.3. В случай, че присъствалите и гласували договарящи се страни гласуват единодушно в подкрепа на
 изменението, за такова приемане се изпраща нотифициране до генералния секретар, който в такъв
 случай предава информацията относно изменението на всички договарящи се страни.
 ---pagebreak--- 168 BG Официален вестник на Европейския съюз 11/т. 20
 13.4. Изменението, предадено, както е описано в параграф 13.3 от настоящия член, се счита за прието от
 всички договарящи се страни, при условие че никоя от договарящите се страни не направи възражение
 в срок от шест месеца след датата на това предаване
 13.5. Във възможно най-кратки срокове генералният секретар нотифицира всички договарящи се страни дали
 е било направено възражение във връзка предложеното изменение. Ако такова възражение е било
 направено, изменението ще се счита за неприето и няма да има сила.
 Член 14
 Депозитар
 Депозитар на настоящото споразумение е генералният секретар на Организацията на обединените нации. Освен
 другите си функции на депозитар, генералният секретар във възможно най-кратки срокове нотифицира
 договарящите се страни за следното:
 14.1. регистрирането или изваждането на техническите регламенти съгласно член 5;
 14.2. вписването или внасянето на изменения в глобални технически регламенти в съответствие с член 6;
 14.3. получени нотифицирания в съответствие с член 7;
 14.4. случаи на подписване, приемане и присъединяване в съответствие с членове 9 и 10;
 14.5. получени нотифицирания в съответствие


text:
с член 9;
 14.6. дати, на които, в съответствие с член 11, настоящото споразумение влиза в сила за договарящите се
 страни;
 14.7. нотифицирания за оттегляне от настоящото споразумение, получени в съответствие с член 12;
 14.8. датата на влизане в сила на всяко изменение на настоящото споразумение в съответствие с член 13;
 14.9. получени нотифицирания в съответствие с член 15 относно териториите.
 Член 15
 Разпростиране на обхвата на настоящото споразумение по отношение на териториите
 15.1. Обхватът на настоящото споразумение се разпростира върху всяка територия или всички територии на
 дадена договаряща се страна, за чиито международни отношения тази договаряща се страна носи
 отговорност, освен ако договарящата се страна посочи друго, преди влизането на настоящото
 споразумение в сила за тази договаряща се страна.
 15.2. Всяка договаряща се страна може да денонсира настоящото споразумение отделно за всяка такава
 територия или всички такива територии в съответствие с член 12.
 Член 16
 Секретариат
 Секретариат на настоящото споразумение е Изпълнителният секретар на ИКЕ на ООН. Изпълнителният секретар
 осъществява следните функции на секретариата:
 16.1. подготвя заседанията на Изпълнителния комитет и на работните групи,
 16.2. предава на договарящите се страни докладите и друга информация в съответствие с разпоредбите на
 настоящото споразумение,
 16.3. изпълнява функциите, които му се възложат от Изпълнителния комитет.
 ---pagebreak--- 11/т. 20 BG Официален вестник на Европейския съюз 169
 Приложение А
 Определения
 По смисъла на настоящото споразумение се прилагат следните определения:
 1. По отношение на глобалните технически регламенти, разработени съгласно настоящото споразумение, терминът
 „приемам“ означава действие от страна на договаряща се страна, с което се позволява внасянето на продукти, които
 съответстват на даден глобален технически регламент, на нейния пазар, без тя да е приела този глобален технически
 регламент в съответните си законови и подзаконови разпоредби.
 2. По отношение на глобалните технически регламенти, разработени съгласно настоящото споразумение, терминът
 „приемам“ означава въвеждането на даден глобален технически регламент в законовите и подзаконовите
 разпоредби на дадена договаряща се страна.
 3. По отношение на глобалните технически регламенти, разработени съгласно настоящото споразумение, терминът
 „прилагам“ означава действие, което има за цел съблюдаване на глобален технически регламент от договаряща се
 страна, считано от определена дата; с други думи, датата на влизане на регламента в сила съгласно правната система
 на тази договаряща се страна.
 4. Терминът „член“ означава член от настоящото споразумение.
 5. Терминът „единодушно гласуване“ означава гласуване по въпрос, по който никоя договаряща се страна,
 присъствала на гласуването и гласувала, не е възразила по този въпрос в съответствие с параграф 7.2 от член 7 от
 приложение Б.
 6. Терминът „договаряща се страна“ означава всяка страна или регионална организация за икономическа интеграция,
 която е договаряща се страна по настоящото споразумение.
 7. Терминът „оборудване и части, които могат да се монтират и/или да се използват на колесни превозни средства“
 означава оборудване или части, чиито характеристики са ориентирани към безопасността, опазването на околната
 среда, спестяването на енергия или обезопасяване срещу кражба. Такова оборудване и части включват, но не се
 ограничават до, системите за изхвърляне на газове, гумите, двигателите, акустичните екрани, алармите против
 кражби, предупредителните устройства и системите за безопасност на децата.
 8. Терминът „вписан глобален технически регламент“ означава


text:
глобален технически регламент, който е включен в
 общия регистър в съответствие с настоящото споразумение.
 9. Терминът „регистриран технически регламент“ означава национален или регионален технически регламент, който
 е регистриран в сборника с предложения в съответствие с настоящото споразумение.
 10. Терминът „самоудостоверяване на производителя“ означава законно изискване на договаряща се страна даден
 производител на колесни превозни средства, оборудване и/или части, които могат да се монтират и/или да се
 използват на колесни превозни средства, да бъде задължен да удостовери, че всяко пътно превозно средство,
 позиция от оборудването или част, която същият пуска в търговска мрежа, удовлетворява конкретни технически
 изисквания.
 11. Терминът „регионална организация за икономическа интеграция“ означава организация, която е учредена и
 съставена от суверенни страни и която е компетентна по въпросите, обхванати от настоящото споразумение,
 включително разполага с правомощие да взима задължителни за всички свои страни членки решения по
 отношение на тези въпроси.
 12. Терминът „генерален секретар“ означава генералният секретар на Организацията на обединените нации.
 13. Терминът „прозрачни процедури“ означава процедури, предвидени за довеждане до знанието на обществеността
 и участие в регулативния процес съгласно настоящото споразумение. В тези процедури е включено публикуването
 на:
 1. протоколи от заседанията на работните групи и изпълнителния комитет; и
 2. работните и заключителните документи.
 Същите включват и възможността за изразяване на мнения и аргументи, които се представят на:
 1. заседания на работните групи с посредничеството на организации, на които е даден консултативен статут; и
 2. заседания на работните групи и изпълнителния комитет посредством провеждане на предварителни
 консултации с представители на договарящите се страни.
 14. Терминът „типово одобрение“ означава писмено одобрение от договаряща се страна (или компетентен орган,
 посочен от договаряща се страна), в което се казва, че дадено пътно превозно средство и/или някаква позиция от
 оборудването, и/или част, която може да се монтира и/или да се използва на дадено пътно превозно средство
 удовлетворява конкретни технически изисквания, и се използва като предварително условие за пускането на
 пътното превозно средство, оборудване или част в търговската мрежа.
 15. Терминът „Регламенти на ООН—ИКЕ“ означава регламенти на Организацията на обединените
 нации—Икономическата комисия за Европа, приети съгласно Споразумението от 1958 г.
 16. Терминът „работна група“ означава специализиран технически спомагателен орган, създаден в съответствие с ИКЕ,
 чиято функция е да разработва препоръки по отношение на изработването на хармонизирани или нови глобални
 технически регламенти, които да бъдат включени в общия регистър и да разглежда изменения на глобалните
 технически регламенти, вписани в общия регистър.
 17. Терминът „Споразумението от 1958 г.“ означава Споразумението относно одобряването на единни технически
 предписания за колесни превозни средства, оборудване и/или части, които могат да се монтират и/или да се
 използват на колесни превозни средства, и условията за взаимно признаване на одобренията, дадени въз основа
 на тези предписания.
 ---pagebreak--- 170 BG Официален вестник на Европейския съюз 11/т. 20
 Приложение Б
 Състав и вътрешен правилник на Изпълнителния комитет
 Член 1
 Членството в Изпълнителния комитет се ограничава до договарящите се страни.
 Член 2
 Всички договарящи се страни са членове на Изпълнителния комитет.
 Член 3
 3.1. С изключение на предвиденото в параграф 3.2. от настоящия член, всяка договаряща се страна има право на един
 глас.
 3.2.


text:
Ако регионална организация за икономическа интеграция и една или повече от нейните държави-членки са
 договарящи се страни по настоящото споразумение, регионалната организация за икономическа интеграция
 упражнява правото си на глас по въпроси от нейната компетентност, като броят на гласовете съответства на броя
 на нейните държави-членки, които са договарящи се страни по настоящото споразумение. Такава организация не
 упражнява правото си на глас в случай, че някоя от нейните държави-членки упражнява правото си на глас, и
 обратно.
 Член 4
 За да упражни собственото си право на глас, дадена договаряща се страна следва да присъства. Договаряща се страна
 не е необходимо да присъства на гласуването, когато нейната регионална организация за икономическа интеграция
 правото на глас се упражнява чрез нейна регионална организация за икономическа интеграция.
 Член 5
 5.1. За да се признае едно гласуване за валидно, налице следва да има кворум, който се изразява в присъствието на
 не по-малко от половината от всички договарящи се страни.
 5.2. За определяне на кворум в съответствие с настоящия член и за определяне на броя на договарящите се страни,
 необходими, за да образуват една трета от присъстващите договарящи се страни и гласуващи съгласно параграф 7.1
 от член 7 от настоящото споразумение, дадена регионална организация за икономическа интеграция и нейните
 държави-членки се смятат за една договаряща се страна.
 Член 6
 6.1. Изпълнителният комитет на първото си заседания всяка календарна година избира председател и
 заместник-председател от членския си състав. Председателят и заместник-председателят се избират с две трети от
 гласувалите „за“ от всички присъствали и гласували договарящи се страни.
 6.2. Нито председателят, нито заместник-председателят могат да бъдат от една и съща договаряща се страна повече от
 две поредни години. В една и съща година председателят и заместник-председателят не могат да бъдат от една и
 съща договаряща се страна.
 Член 7
 7.1. Националният или регионалният регламент се вписва в сборника с предложения с гласували „за“ на поне една
 трета от присъствалите и гласували договарящи се страни (както е определено в член 5.2. от настоящото
 приложение), или на една трета от общия брой на подадените гласове, което от двете е по-благоприятно за
 постигане на положителен резултат от гласуването. Във всеки случай тази една трета следва да включва гласа на
 една от следните: Европейската общност, Япония или Съединените щати в случай, че някоя от тях е договаряща
 се страна.
 7.2. При вписването на глобален технически регламент в общия регистър, измененията на действащия глобален
 технически регламент и измененията на настоящото споразумение се приемат с единодушно гласуване на
 договарящите се страни, които са присъствали и гласували. Ако дадена присъствала и гласувала договаряща се
 страна е подала възражение по даден въпрос, за чието одобряване е необходимо единодушно гласуване, същата
 договаряща се страна следва да представи писмено обяснение на своето възражение, адресирано до генералния
 секретар в срок от 60 дни, считано от датата на гласуването. В случай, че такава договаряща се страна пропусне
 да представи такова обяснение в рамките на този период, ще се счита, че е гласувала положително по дадения
 въпрос, по който е било проведено гласуването. В случай, че всички договарящи се страни, които са имали


text:
възражения по такъв въпрос, са пропуснали да изпратят разясненията си по този въпрос, ще се счита, че те са
 гласували в подкрепа на въпроса, който е предмет на гласуване. В такъв случай за дата на гласуване ще се счита
 първият ден след този 60-дневен срок.
 7.3. Всички други въпроси, за които се иска решение, могат, по преценка на Изпълнителния комитет, да се решават
 съгласно процедурата за гласуване, предвидена в параграф 7.2 от настоящия член.
 ---pagebreak--- 11/т. 20 BG Официален вестник на Европейския съюз 171
 Член 8
 Договарящите се страни, които се въздържат от гласуване, се считат за негласували.
 Член 9
 Изпълнителният секретар свиква Изпълнителния комитет при всички случаи, когато е необходимо да се проведе
 гласуване съгласно членове 5, 6 или 13 от настоящото споразумение или когато е необходимо да се осъществят
 конкретни дейности съгласно настоящото споразумение.
 ---pagebreak--- 172 BG Официален вестник на Европейския съюз 11/т. 20
 ПРИЛОЖЕНИЕ II
 Европейската общност заявява по въпросите от нейната компетентност, че нейните държави-членки са ѝ прехвърлили
 правомощия в областите, обхванати от настоящото споразумение, включително правомощието да взема задължителни
 решения със задължителен за тях характер.
 ---pagebreak--- 11/т. 20 BG Официален вестник на Европейския съюз 173
 ПРИЛОЖЕНИЕ III
 ПРАКТИЧЕСКИ РАЗПОРЕДБИ ОТНОСНО ВКЛЮЧВАНЕТО НА ОБЩНОСТТА И НА
 ДЪРЖАВИТЕ-ЧЛЕНКИ КАТО ДОГОВАРЯЩИ СЕ СТРАНИ ПО СЪЩЕСТВУВАЩОТО ПАРАЛЕЛНО
 СПОРАЗУМЕНИЕ В ОБЛАСТТА НА РАБОТАТА НА ООН—ИКЕ
 1. Приносът на Общността по отношение на приоритетите на работната програма се установява според случая в
 съответствие с процедурата, установена в член 300, параграф 1 от Договора.
 2. Експерти от Комисията и държавите-членки взимат участие в подготвителната работа на експертните групи, чиято
 цел е да улеснят вписването в общия регистър на предложения глобален технически регламент или изменение на
 действащия регламент. По време на тази подготвителна работа експертите от държавите-членки могат да изразяват
 технически становища и да участват пълноценно в техническото обсъждане само въз основа на собствените си
 технически знания, без с това да обвързват Общността.
 Доколкото все пак в Съвета с квалифицирано мнозинство по предложение на Комисията, е било взето решение,
 че Общността упражнява такива права и поема такива задължения, държавите-членки, които са договарящи
 страни по паралелното споразумение, могат да упражняват права и да поемат задължения в рамките на това
 споразумение само в нехармонизирания сектор, и то в такъв обхват, че глобалният технически регламент да
 функционира паралелно с техническия регламент или като технически регламент, който да не е задължителен за
 Общността съгласно Споразумението от 1958 г.
 3. Комисията информира Европейския парламент, особено при предлагането на работна програма, както и относно
 хода и резултатите на подготвителната работа. Освен това, Комисията навреме изпраща на Парламента
 предложенията си във връзка с глобалния технически регламент и измененията в него.
 4. Комисията представлява Общността в Изпълнителния комитет, както е установено в член 3 от паралелното
 споразумение. Комисията упражнява правото на глас от името на Общността в рамките на създадените съгласно
 настоящото споразумение органи.
 5. Общностните институции ускоряват своята дейност, с цел да не се стига до ненужно отлагане на гласуването в
 рамките на ООН—ИКЕ. За тази цел Комисията представя предложението си за проекторешение, изискуемо по
 силата на член 5, параграф


text:
 Важна правна забележка
 |
 22000D1123(17)
 Официален вестник n° L 296 , 23/11/2000 стр. 0056 - 0057 специално чешко издание глава 11 том 05 стр. 58 - 59 специално испанско издание глава 11 том 05 стр. 58 - 59 специално унгарско издание глава 11 том 05 стр. 58 - 59 специално литвийско издание глава 11 том 05 стр. 58 - 59 LV.ES глава 11 том 05 стр. 58 - 59 MT.ES глава 11 том 05 стр. 58 - 59 PL.ES глава 11 том 05 стр. 58 - 59 SK.ES глава 11 том 05 стр. 58 - 59 специално словенско издание глава 11 том 05 стр. 58 - 59
 Решение на Съвместния комитет на ЕИПNo 92/1999от 16 юли 1999 годиназа изменение на приложение II (Технически правила, стандарти, изпитвания и сертифициране) към Споразумението за ЕИПСЪВМЕСТНИЯТ КОМИТЕТ НА ЕИП,като взе предвид Споразумението за Европейското икономическо пространство, изменено с Протокол за адаптиране на Споразумението за Европейското икономическо пространство, оттук нататък наричано "Споразумението", и по-специално член 98 от него,като има предвид, че:(1) Приложение II към Споразумението беше изменено с Решение No 62/1999 на Съвместния комитет на ЕИП от 28 май 1999 г. [1].(2) Директива 98/82/EО на Комисията от 27 октомври 1998 г. за изменение на приложения към Директиви 86/362/EИО, 86/363/EИО и 90/642/EИО на Съвета относно определянето на максимални равнища за съдържание на пестициди в тестените храни, хранителните продукти от животински произход и някои продукти от растителен произход, включително съответно плодове и зеленчуци [2], следва да се включи в Споразумението,РЕШИ:Член 11. Следното тире се добавя в точка 38 (Директива 86/362/EИО на Съвета) на глава XII на приложение II към Споразумението:- "— 398 L 0082: Директива 98/82/EО на Комисията от 27 октомври 1998 г. (ОВ L 290, 29.10.1998 г., стр. 25)."2. Следното тире се добавя в точка 39 (Директива 86/363/EИО на Съвета) на глава XII на приложение II към Споразумението:- "— 398 L 0082: Директива 98/82/EО на Комисията от 27 октомври 1998 г. (ОВ L 290, 29.10.1998 г., стр. 25)."3. Следното тире се добавя в точка 54 (Директива 90/642/EИО на Съвета ) на глава XII на приложение II към Споразумението:- "— 398 L 0082: Директива 98/82/EО на Комисията от 27 октомври 1998 г. (ОВ L 290, 29.10.1998 г., стр. 25)."Член 2Текстовете на Директива на Комисията 98/82/EО на исландски и норвежки език, които са приложени към съответните езикови версии на настоящото решение, са автентични.Член 3Настоящото решение влиза в сила на 17 юли 1999 г., при условие че всички нотификации до Съвместния комитет на ЕИП съгласно член 103 параграф 1 от споразумението са направени.Член 4Настоящото решение се публикува в раздела за ЕИП и в притурката за ЕИП към Официален вестник на Европейските общности.Съставено в Брюксел на 16 юли 1999 година.За Съвместния комитет на ЕИППредседателN. v. Liechtenstein[1] ОВ L 284, 9.11.2000 г.[2] ОВ L 290, 29.10.1998 г., стр. 25.--------------------------------------------------


text:
 Важна правна забележка
 |
 21999D1118(10)
 Официален вестник n° L 297 , 18/11/1999 стр. 0050 - 0055 специално чешко издание глава 11 том 04 стр. 67 - 72 специално испанско издание глава 11 том 04 стр. 67 - 72 специално унгарско издание глава 11 том 04 стр. 67 - 72 специално литвийско издание глава 11 том 04 стр. 67 - 72 LV.ES глава 11 том 04 стр. 67 - 72 MT.ES глава 11 том 04 стр. 67 - 72 PL.ES глава 11 том 04 стр. 67 - 72 SK.ES глава 11 том 04 стр. 67 - 72 специално словенско издание глава 11 том 04 стр. 67 - 72
 Решение на Съвместния комитет на ЕИПNo 121/98от 18 декември 1998 годиназа изменение на приложение XIII (Транспорт) към Споразумението за ЕИПСЪВМЕСТНИЯТ КОМИТЕТ НА ЕИП,като взе предвид Споразумението за Европейското икономическо пространство, изменено с Протокол за адаптиране на Споразумението за Европейското икономическо пространство, оттук нататък наричано "Споразумението", и по-специално член 98 от него,като има предвид, че приложение XIII към Споразумението е изменено с Решение No 112/98 на Съвместния комитет на ЕИП от 27 ноември 1998 г. [1];като има предвид, че Регламент (ЕО) No 11/98 на Съвета от 11 декември 1997 г. за изменение на Регламент (ЕИО) No 684/92 за общите правила за международния автобусен превоз на пътници [2] следва да се включи в Споразумението;като има предвид, че Регламент (ЕИО) No 2454/92 на Съвета от 23 юли 1992 г. относно определяне на условията, при които чужди превозвачи могат да извършват вътрешни услуги за транспорт на пътници в държава-членка [3] бе обявен за нищожен от Съда на Европейските общности;като има предвид, че е необходимо да се включи в Споразумението Регламент (ЕО) No 12/98 на Съвета от 11 декември 1997 г. относно определяне на условията, при които чужди превозвачи могат да извършват вътрешни услуги по превоз на пътници в държава-членка [4];като има предвид, че последствията от Регламент (ЕИО) No 2454/92 на Съвета ще се проявяват до пълното прилагане на Регламент (ЕО) No 12/98 на Съвета,РЕШИ:Член 1Точка 32 (Регламент (ЕИО) No 684/92 на Съвета) на приложение XIII към Споразумението се изменя както следва:1. Преди адаптациите се добавя следния текст:", изменена с:- 398 R 0011: Регламент (ЕО) No 11/98 на Съвета от 11 декември 1997 г. (ОВ L 4, 8.1.1998 г., стр. 1)."2. Текстът на адаптация б) се заменя със следния текст:"Член 1, параграф 3 не се прилага."3. След адаптация б) се добавя следният текст:"в) държавите от Европейското споразумение за свободна търговия (ЕАСТ) признават лиценза на Общността, издаден от държавите — членки на ЕО, в съответствие с регламента. За целите на това признаване в разпоредбите за лиценза на Общността, включени се в приложението към регламента, позоваванията на "държавата-членка" или "държавите-членки" се разбират по следния начин: "държавата-членка или държавите — членки на ЕО, Исландия, Лихтенщайн и/или Норвегия";г) Общността и държавите — членки на ЕО, признават документите, издадени от Исландия, Лихтенщайн и Норвегия в съответствие с регламента, адаптиран в допълнение 4 към настоящото приложение;д) ако са издадени от Исландия, Лихтенщайн или Норвегия, документите съответстват на модела, предвиден в допълнение 4 към


text: настоящото приложение."Член 2Допълнението на приложението към настоящото решение заменя допълнение 4 към приложение XIII към Споразумението.Член 3Следната точка се добавя след точка 33а (Регламент (ЕИО) No 2454/92 на Съвета) на приложение XIII към Споразумението:"33б. 398 R 0012: Регламент (ЕО) No 12/98 на Съвета от 11 декември 1997 г., предвиждащ условията, при които чужди превозвачи могат да извършват вътрешни услуги за транспорт на пътници в държава-членка (ОВ L 4, 8.1.1998 г., стр. 10).За целите на настоящото споразумение разпоредбите на регламента се адаптират по следния начин:а) текстът на член 4, параграф 1, буква д) се заменя със следния текст:"ДДС (данък добавена стойност) или данък оборот за транспортни услуги";б) в ситуациите, предвидени в член 9:- по отношение на държавите от ЕАСТ, под "комисия" се разбира "надзорният орган на ЕАСТ", а под "Съвет" се разбира "постоянният комитет на ЕАСТ";- ако Комисията на ЕО получи молба от държава — членка на ЕО, или органът за наблюдение на ЕАСТ получи молба от държава — членка на ЕАСТ, за възприемане на предпазни мерки, Съвместният комитет на ЕИП незабавно бива известен относно това, като му се предоставя цялата необходима информация.По настояване на договаряща се страна, в рамките на съвместния комитет на ЕИП се провеждат консултации. Подобни консултации могат да бъдат изискани и в случай на удължаване срока на предпазните мерки.След приемане на решение от страна на Комисията на ЕО или на надзорния орган на ЕАСТ, те незабавно известяват Съвместния комитет на ЕИП относно предприетите мерки.Ако някоя от договорните страни счете, че предпазните мерки ще доведат до дисбаланс между правата и задълженията на договорните страни, член 114 от Споразумението се прилага mutatis mutandis."Член 4Считано от 1 януари 2000 г., точка 33а (Регламент (ЕИО) No 2454/92 на Съвета) от приложение XIII към Споразумението се заличава.Член 5Текстовете на Регламент (ЕО) No 11/98 на Съвета и Регламент (ЕО) No 12/98 на Съвета на исландски и норвежки език, приложени към версиите на настоящото решение на съответните езици, са автентични.Член 6Настоящото решение влиза в сила на 19 декември 1998 г., при условие че всички нотификации съгласно член 103, параграф 1 от Споразумението са направени до Съвместния комитет на ЕИП.Член 7Настоящото решение се публикува в раздела за ЕИП, както и в притурката за ЕИП към Официален вестник на Европейските общности.Съставено в Брюксел на 18 декември 1998 година.За Съвместния комитет на ЕИППредседателN. v. Liechtenstein[1] ОВ L 277, 28.10.1999 г., стр. 49.[2] ОВ L 4, 8.1.1998 г., стр. 1.[3] ОВ L 251, 29.8.1992 г., стр. 1.[4] ОВ L 4, 8.1.1998 г., стр. 10.--------------------------------------------------ПРИЛОЖЕНИЕкъм Решение No 121/98 на Съвместния комитет на ЕИП""ДОПЪЛНЕНИЕ 4ЛИЦЕНЗ, ПРЕДВИДЕН В ПРИЛОЖЕНИЕТО НА РЕГЛАМЕНТ (ЕО) No 11/98 НА СЪВЕТА, АДАПТИРАН ЗА ЦЕЛИТЕ НА СПОРАЗУМЕНИЕТО ЗА ЕИП(Виж адаптация д) в точка 32 от приложение XIII към Споразумението)ПРИЛОЖЕНИЕЕВРОПЕЙСКО ИКОНОМИЧЕСКО ПРОСТРАНСТВО(a)(С повишена устойчивост, синьо — размер DIN А4)(Първа страница на лиценза)(Текст на официалния език, на официалните езици или на един от официалните езици на държавата — членка на ЕАСТ, издаваща лиценза)Отличителен знак на страната — членка на ЕАСТ (1), издаваща лицензаОбозначение на компетентния органЛИЦЕНЗ No ...за международен превоз на пътници с автобус срещу заплащане или възнаграждениеПриносителят на


text: настоящия лиценз (2) ............е оторизиран да извършва международен пътнически превоз по пътната мрежа срещу заплащане или възнаграждение на територията на Европейската общност и Исландия, Лихтенщайн и Норвегия (3) съобразно условията, предвидени в Регламент (ЕИО) No 684/92 на Съвета от 16 март 1992 г., изменен с Регламент (ЕО) No 11/98 и адаптиран за целите на Споразумението за Европейска икономическа зона и в съответствие с общите разпоредби на настоящия лиценз.Коментари: ...............Настоящият лиценз е валиден от ...до ...Издаден в ...Дата ...... (4)(1)(IS) Исландия, (FL) Лихтенщайн, (N) Норвегия.(2)Посочва се пълното име на дружеството на превозвача.(3)Оттук нататък наричани "държавите от ЕАСТ".(4)Подпис и печат на компетентния орган или институция, издаваща лиценза.+++++ TIFF +++++Общи разпоредби1.Настоящият лиценз се издава в съответствие с Регламент ЕИО No 684/92 на Съвета от 16 март 1992 г. относно общите правила за международния превоз на пътници с автобус, изменен с Регламент (ЕО) No 11/98 и адаптиран за целите на Споразумението за Европейското икономическо пространство (ЕИП).2.Настоящият лиценз се издава от компетентните органи на държавата — членка на ЕО, или на държавата — членка на ЕАСТ, в която е регистриран превозвачът, извършващ превози срещу заплащане или възнаграждение, който:е оторизиран в държавата — членка на ЕО или ЕАСТ, където първоначално е регистриран, да извършва превоз посредством редовно обслужване, включващо специално редовно обслужване, или случайно обслужване с автобус,отговаря на условията, регламентирани в съответствие с правилата на ЕИП относно професионалното признаване на превозвачи на пътници в националния и международния транспорт,отговаря на законовите разпоредби за пътната безопасност по отношение на изискванията за шофьорите и превозните средства.3.Настоящият лиценз разрешава осъществяването на международен превоз на пътници с автобус срещу заплащане и възнаграждение за всички транспортни връзки за пътувания, извършвани на територията на Европейското икономическо пространство:когато мястото на тръгване и мястото на пристигане са разположени в две различни държави — членки на ЕО, или държави от ЕАСТ, с или без транзитно преминаване през една или повече държави — членки на ЕО, или държави от ЕАСТ, или трети страни,от държава — членка на ЕО, или държава от ЕАСТ до трета страна или обратно, с или без транзитно преминаване през една или повече държави — членки на ЕО, или държави от ЕАСТ, или трети страни,между трети страни с транзитно преминаване на територията на една или повече държави — членки на ЕО, или държави от ЕАСТ,и празни курсове във връзка с транспортните дейности, осъществявани съобразно предвидените в Регламент (ЕИО) No 684/92 условия.При осъществяването на транспортна дейност от държава — членка на ЕО, или ЕАСТ до трета страна или обратното, Регламент (ЕИО) No 684/92 не се прилага по отношение на пътуването, извършено на територията на държавата — членка на ЕО, или държавата от ЕАСТ, в която са качени или слезли пътници.4.Настоящият лиценз е личен и не подлежи на прехвърляне.5.Настоящият лиценз може да бъде прекратен от компетентния орган от държавата — членка на ЕО, или държавата от ЕАСТ, която го е издала, по-специално ако превозвачът:престане да отговаря на условията, предвидени в член 3, параграф 1 от Регламент (ЕИО) No 684/92,предостави неточна информация във връзка с данните, изисквани при издаването или подновяването на лиценза,е извършил сериозно нарушение или


text: многократни по-незначителни нарушения на правилата за безопасност на движението по пътищата, и особено на правилата, свързани с превозните средства, периодите за работа и почивка на шофьорите, както и с неоторизираното предоставяне на паралелни или временни услуги, както е предвидено в член 2, параграф 1.3 от Регламент (ЕИО) No 684/92. Компетентните органи на държавата-членка на ЕО или на държавата от ЕАСТ, в която първоначално е регистриран превозвачът, извършил нарушенията, може (между другото), да прекрати лиценза за ЕИП или да предприеме временни и/или частични прекратявания на заверените верни с оригинала копия на този лиценз.Тези санкции се определят в съответствие със сериозността на нарушението, извършено от титуляра на лиценза за ЕИП, както и с общия брой заверени верни с оригинала копия, които той притежава за извършването на своята международна дейност.6.Оригиналът на лиценза трябва да се съхранява от превозвача. При осъществяване на международна транспортна дейност в съответното превозно средство трябва да се намира заверено вярно с оригинала копие на лиценза.7.Настоящият лиценз се представя при поискване от страна на всеки проверяващ служител.8.Титулярът на лиценза е задължен, на територията на всяка държава — членка на ЕО, или държава от ЕАСТ, да спазва законовите, подзаконовите и административните разпоредби, които са в сила във въпросната страна, и особено тези, които са свързани с транспорта и движението по пътищата.9."Редовни услуги" означава услуги, включващи превозването на пътници в специфични интервали по специално определени маршрути, при качване и слизане на пътниците на предварително определени спирки. Редовните услуги се предоставят на всички граждани, като по-целесъобразност могат да подлежат на задължителна резервация.Редовният характер на обслужването не трябва да се нарушава от никакви промени в експлоатационните условия.Редовните услуги задължително подлежат на оторизация."Специални редовни услуги" означава редовни услуги, при които се предоставя превоз на специални категории пътници, като се изключват други категории пътници, на специфични интервали, и по специално определени маршрути, като пътниците се качват и слизат на предварително определени спирки.+++++ TIFF +++++Специалните редовни услуги включват:(a)превоз на работници между дома и работата;(б)превоз към и от учебното заведение за ученици и студенти;(в)превоз на военнослужещи и техните семейства между дома и военното поделение.Ако специалното обслужване променя своите параметри според потребностите на потребителите му, това не променя неговото категоризиране като редовна услуга.Специалните редовни услуги не се нуждаят от оторизация, ако са регламентирани в договор между организатора и превозвача.Извършването на паралелни или временни услуги, предназначени за ползвателите на съществуващите редовни услуги, изисква оторизация."Случайни услуги" означава услуги, които не отговорят на определението за редовни услуги, в т.ч. специалните редовни услуги, и чиято основна характеристика е, че се превозват групи, съставени по инициатива на клиента или на самия превозвач. Извършването на паралелни или временни услуги, сравними със съществуващите редовни услуги и обслужващи същите клиенти, подлежат на оторизиране в съответствие с процедурите, предвидени в раздел II на Регламент (ЕИО) No 684/92. Подобни услуги не губят своя характер на случайни услуги, единствено защото се предоставят на определени интервали.Случайните услуги не изискват оторизация."+++++ TIFF +++++"--------------------------------------------------


text:
 30.7.2015
 BG
 Официален вестник на Европейския съюз
 L 202/34
 РЕШЕНИЕ НА СЪВМЕСТНИЯ КОМИТЕТ НА ЕИП
 No 183/2014
 от 25 септември 2014 година
 за изменение на приложение II (Технически правила, стандарти, изпитвания и сертифициране) към Споразумението за ЕИП [2015/1251]
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство (Споразумението за ЕИП), и по-специално член 98 от него,
 като има предвид, че:
 (1)
 Регламент (ЕС) No 260/2014 на Комисията от 24 януари 2014 г. за изменение, с цел адаптиране към техническия прогрес, на Регламент (ЕО) No 440/2008 за определяне на методи за изпитване в съответствие с Регламент (ЕО) No 1907/2006 на Европейския парламент и на Съвета относно регистрацията, оценката, разрешаването и ограничаването на химикали (REACH) (1) следва да бъде включен в Споразумението за ЕИП.
 (2)
 Поради това приложение II към Споразумението за ЕИП следва да бъде съответно изменено,
 ПРИЕ НАСТОЯЩОТО РЕШЕНИЕ:
 Член 1
 В точка 12щща (Регламент (ЕО) No 440/2008 на Комисията) от глава XV на приложение II към Споразумението за ЕИП се добавя следното тире:
 „—
 32014 R 0260: Регламент (ЕС) No 260/2014 на Комисията от 24 януари 2014 г. (ОВ L 81, 19.3.2014 г., стр. 1).“
 Член 2
 Текстовете на Регламент (ЕС) No 260/2014 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 26 септември 2014 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (2).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 25 септември 2014 година.
 За Съвместния комитет на ЕИП
 Председател
 Kurt JÄGER
 (1) ОВ L 81, 19.3.2014 г., стр. 1.
 (2) Без отбелязани конституционни изисквания.


text:
 26.10.2012
 BG
 Официален вестник на Европейския съюз
 C 326/1
 ПРОТОКОЛ (No 36)
 ОТНОСНО ПРЕХОДНИТЕ РАЗПОРЕДБИ
 ВИСОКОДОГОВАРЯЩИТЕ СТРАНИ,
 КАТО ИМАТ ПРЕДВИД, че за да се организира преходът между институционалните разпоредби на Договорите, приложими преди влизането в сила на Договора от Лисабон и тези, предвидени от посочения договор, е необходимо да се предвидят преходни разпоредби,
 СЕ СПОРАЗУМЯХА по посочените по-долу разпоредби, които са приложени към Договора за Европейския съюз, към Договора за функционирането на Европейския съюз и към Договора за създаване на Европейската общност за атомна енергия:
 Член 1
 В настоящия протокол думите „Договорите“ означават Договора за Европейския съюз, Договора за функционирането на Европейския съюз и Договора за създаване на Европейската общност за атомна енергия.
 ДЯЛ I
 РАЗПОРЕДБИ ОТНОСНО ЕВРОПЕЙСКИЯ ПАРЛАМЕНТ
 Член 2
 1. За оставащия период от парламентарния мандат 2009—2014 г. считано от датата на влизане в сила на настоящия член, чрез дерогация от член 189, втора алинея и член 190, параграф 2 от Договора за създаване на Европейската общност, както и от член 107, втора алинея и член 108, параграф 2 от Договора за създаване на Европейската общност за атомна енергия, които са били в сила към момента на провеждането на изборите за Европейски парламент през юни 2009 г., както и чрез дерогация от броя места, предвиден в член 14, параграф 2, първа алинея от Договора за Европейския съюз, към съществуващите 736 места в Европейския парламент се добавят следните 18, като при това общият брой членове на Европейския парламент достига временно 754 до края на парламентарния мандат 2009— 2014 г.:
 България
 1
 Испания
 4
 Франция
 2
 Италия
 1
 Латвия
 1
 Малта
 1
 Нидерландия
 1
 Австрия
 2
 Полша
 1
 Словения
 1
 Швеция
 2
 Обединеното кралство
 1
 2. Чрез дерогация от член 14, параграф 3 от Договора за Европейския съюз съответните държави-членки определят лицата, които ще заемат допълнителните места, посочени в параграф 1, в съответствие със законодателството на съответната държава-членка и при условие, че въпросните лица са избрани въз основа на всеобщо пряко избирателно право:
 а)
 на избори ad hoc, въз основа на всеобщо пряко избирателно право в съответната държава-членка съгласно разпоредбите, приложими за изборите за Европейски парламент;
 б)
 въз основа на резултатите от изборите за Европейски парламент от 4—7 юни 2009 г.; или
 в)
 чрез определяне на посочения брой депутати от националния парламент на съответната държава-членка измежду неговите членове, съгласно процедурата, определена от всяка от тези държави-членки.
 3. В съответствие с член 14, параграф 2, втора алинея от Договора за Европейския съюз, своевременно преди изборите за Европейски парламент през 2014 г. Европейският съвет приема решение, с което се определя съставът на Европейския парламент.
 ДЯЛ II
 РАЗПОРЕДБИ ОТНОСНО КВАЛИФИЦИРАНОТО МНОЗИНСТВО
 Член 3
 1. В съответствие с член 16, параграф 4 от Договора за Европейския съюз разпоредбите на този параграф и разпоредбите на член 238, параграф 2 от Договора за функционирането на Европейския съюз относно определянето на квалифицираното мнозинство в Европейския съвет и в Съвета започват да се прилагат от 1 ноември 2014 г.
 2. Между 1 ноември 2014 г. и 31 март 2017 г., когато определен акт трябва да бъде приет


text:
с квалифицирано мнозинство, член на Съвета може да поиска този акт да бъде приет с квалифицираното мнозинство, което е определено в параграф 3. В този случай се прилагат параграфи 3 и 4.
 3. До 31 октомври 2014 г. се прилагат следните разпоредби, без да се засяга действието на член 235, параграф 1, втора алинея от Договора за функционирането на Европейския съюз:
 За актовете на Европейския съвет и на Съвета, които изискват квалифицирано мнозинство, гласовете на членовете получават следната пропорционална тежест:
 Белгия
 12
 България
 10
 Чешка република
 12
 Дания
 7
 Германия
 29
 Естония
 4
 Ирландия
 7
 Гърция
 12
 Испания
 27
 Франция
 29
 Италия
 29
 Кипър
 4
 Латвия
 4
 Литва
 7
 Люксембург
 4
 Унгария
 12
 Малта
 3
 Нидерландия
 13
 Австрия
 10
 Полша
 27
 Португалия
 12
 Румъния
 14
 Словения
 4
 Словакия
 7
 Финландия
 7
 Швеция
 10
 Обединеното кралство
 29
 Актовете се считат за приети, ако са събрали най-малко 255 гласа, изразяващи положителния вот на мнозинство от членовете, когато по силата на Договорите те трябва да бъдат приети по предложение на Комисията. В останалите случаи актовете се приемат, ако са събрали най-малко 255 гласа, изразяващи положителния вот на най-малко две трети от членовете.
 Когато определен акт се приема от Европейския съвет или от Съвета с квалифицирано мнозинство, член на Европейския съвет или на Съвета може да изиска да се извърши проверка дали държавите-членки, съставляващи това квалифицирано мнозинство, представляват най-малко 62 % от общия брой на населението на Съюза. Ако се окаже, че това условие не е изпълнено, съответният акт не се приема.
 4. До 31 октомври 2014 г., в случаите, когато, в приложение на договорите, не всички членове на Съвета участват във вота, т.е. в случаите, когато има препращане към квалифицираното мнозинство, определено съгласно член 238, параграф 3 от Договора за функционирането на Европейския съюз, квалифицираното мнозинство се определя като същото съотношение от претеглените гласове, същото съотношение от броя на членовете на Съвета и, ако е уместно, същия процент от населението на съответните държави-членки, както установените в параграф 3 от настоящия член.
 ДЯЛ III
 РАЗПОРЕДБИ ОТНОСНО СЪСТАВИТЕ НА СЪВЕТА
 Член 4
 До влизането в сила на решението, посочено в член 16, параграф 6, първа алинея от Договора за Европейския съюз, Съветът може да заседава в съставите, предвидени във втора и трета алинея на същия параграф, както и в другите състави, чиито списък се установява с решение на Съвета по общи въпроси, прието с обикновено мнозинство.
 ДЯЛ IV
 РАЗПОРЕДБИ ОТНОСНО КОМИСИЯТА, ВКЛЮЧИТЕЛНО ОТНОСНО ВЪРХОВНИЯ ПРЕДСТАВИТЕЛ НА СЪЮЗА ПО ВЪПРОСИТЕ НА ВЪНШНИТЕ РАБОТИ И ПОЛИТИКАТА НА СИГУРНОСТ
 Член 5
 Членовете на Комисията, които са на длъжност към датата на влизане в сила на Договора от Лисабон, остават на тази длъжност до края на мандата си. Независимо от това, мандатът на члена на Комисията, който има същото гражданство като върховния представител на Съюза по въпросите на външните работи и политиката на сигурност, се прекратява в деня на назначаване на върховния представител.
 ДЯЛ V
 РАЗПОРЕДБИ ОТНОСНО ГЕНЕРАЛНИЯ СЕКРЕТАР НА СЪВЕТА, ВЪРХОВЕН ПРЕДСТАВИТЕЛ ЗА ОБЩАТА ВЪНШНА ПОЛИТИКА И ПОЛИТИКА НА СИГУРНОСТ И ОТНОСНО ЗАМЕСТНИК-ГЕНЕРАЛНИЯ СЕКРЕТАР НА СЪВЕТА
 Член 6


text:
Мандатите на генералния секретар на Съвета, върховен представител за общата външна политика и политика на сигурност, както и на заместник-генералния секретар на Съвета се прекратяват в деня на влизане в сила на Договора от Лисабон. Съветът назначава генерален секретар в съответствие с член 240, параграф 2 от Договора за функционирането на Европейския съюз.
 ДЯЛ VI
 РАЗПОРЕДБИ ОТНОСНО КОНСУЛТАТИВНИТЕ ОРГАНИ
 Член 7
 До влизането в сила на решението, посочено в член 301 от Договора за функционирането на Европейския съюз, разпределението на членовете на Икономическия и социален комитет е, както следва:
 Белгия
 12
 Чешка република
 12
 Германия
 24
 Ирландия
 9
 Испания
 21
 Италия
 24
 Латвия
 7
 Люксембург
 6
 Малта
 5
 Австрия
 12
 Португалия
 12
 Словения
 7
 Финландия
 9
 Обединеното кралство
 24
 България
 12
 Дания
 9
 Естония
 7
 Гърция
 12
 Франция
 24
 Кипър
 6
 Литва
 9
 Унгария
 12
 Нидерландия
 12
 Полша
 21
 Румъния
 15
 Словакия
 9
 Швеция
 12
 Член 8
 До влизането в сила на решението, посочено в член 305 от Договора за функционирането на Европейския съюз, разпределението на членовете на Комитета на регионите е, както следва:
 Белгия
 12
 Чешка република
 12
 Германия
 24
 Ирландия
 9
 Испания
 21
 Италия
 24
 Латвия
 7
 Люксембург
 6
 Малта
 5
 Австрия
 12
 Португалия
 12
 Словения
 7
 Финландия
 9
 Обединеното кралство
 24
 България
 12
 Дания
 9
 Естония
 7
 Гърция
 12
 Франция
 24
 Кипър
 6
 Литва
 9
 Унгария
 12
 Нидерландия
 12
 Полша
 21
 Румъния
 15
 Словакия
 9
 Швеция
 12
 ДЯЛ VII
 ПРЕХОДНИ РАЗПОРЕДБИ ОТНОСНО АКТОВЕТЕ, ПРИЕТИ ВЪЗ ОСНОВА НА ДЯЛОВЕ V И VI ОТ ДОГОВОРА ЗА ЕВРОПЕЙСКИЯ СЪЮЗ ПРЕДИ ВЛИЗАНЕТО В СИЛА НА ДОГОВОРА ОТ ЛИСАБОН
 Член 9
 Правните последици от актовете на институциите, органите, службите и агенциите на Съюза, приети въз основа на Договора за Европейския съюз преди влизането в сила на Договора от Лисабон, се запазват дотогава, докато тези актове не бъдат отменени, обявени за нищожни или изменени в приложение на Договорите. Същото се отнася и за сключените между държавите-членки конвенции въз основа на Договора за Европейския съюз.
 Член 10
 1. Като преходна мярка и по отношение на актове на Съюза в областта на полицейското и на съдебното сътрудничество по наказателноправни въпроси, приети преди влизането в сила на Договора от Лисабон, на датата на влизане в сила на посочения договор правомощията на институциите са следните: правомощията на Комисията съгласно член 258 от Договора за функционирането на Европейския съюз не се прилагат, а правомощията на Съда на Европейския съюз съгласно дял VI от Договора за Европейския съюз във версията му, която е в сила преди влизането в сила на Договора от Лисабон, остават същите, включително когато са били приети на основание член 35, параграф 2 от посочения Договор за Европейския съюз.
 2. Изменението на акт, посочен в параграф 1 води до упражняване на правомощията на посочените в същия параграф институции, така както са предвидени в Договорите, по отношение на изменения акт и за онези държави-членки, към които този акт се прилага.
 3. Във всеки случай, посочената в параграф 1 преходна мярка престава да бъде в сила пет години след датата на влизане в сила на Договора от Лисабон.


text:
4. Най-късно шест месеца преди изтичането на предвидения в параграф 3 преходен период Обединеното кралство може да нотифицира Съвета, че не приема посочените в параграф 1 и предвидени в Договорите правомощия на институциите по отношение на актовете, посочени в параграф 1. В случай че Обединеното кралство е направило такава нотификация, всички актове, посочени в параграф 1 престават да се прилагат към него от датата на изтичане на преходния период, предвиден в параграф 3. Настоящата алинея не се прилага по отношение на изменени актове, които са приложими към Обединеното кралство по силата на параграф 2.
 Съветът, като действа с квалифицирано мнозинство по предложение на Комисията, определя необходимите произтичащи и преходни мерки. Обединеното кралство не участва в приемането на това решение. Квалифицираното мнозинство на Съвета се определя в съответствие с член 238, параграф 3, буква а) от Договора за функционирането на Европейския съюз.
 Съветът може също да приеме с квалифицирано мнозинство по предложение на Комисията решение, съгласно което Обединеното кралство понася преките финансови последици, ако има такива, които необходимо и неизбежно произтичат от прекратяването на неговото участие в тези актове.
 5. Обединеното кралство може във всеки следващ момент да нотифицира Съвета за желанието си да участва в актове, чието прилагане към него е прекратено по силата на параграф 4, първа алинея. В този случай се прилагат съответните разпоредби на Протокола относно достиженията на правото от Шенген, включени в рамките на Европейския съюз или на Протокола относно позицията на Обединеното кралство и на Ирландия по отношение на пространството на свобода, сигурност и правосъдие, в зависимост от случая. Правомощията на институциите по отношение на тази актове са тези, предвидени в Договорите. Когато действат по силата на съответните Протоколи, институциите на Съюза и Обединеното кралство се стремят да възстановяват във възможно най-голяма степен участието на Обединеното кралство в достиженията на правото на Съюза по отношение на пространството на свобода, сигурност и правосъдие, без това да засяга сериозно практическото действие на различни части от него и като се съблюдава неговото единство.


text:
 22.8.2019
 BG
 Официален вестник на Европейския съюз
 L 219/20
 РЕШЕНИЕ НА СЪВМЕСТНИЯ КОМИТЕТ НА ЕИП No 206/2017
 от 27 октомври 2017 година
 за изменение на приложение XX (Околна среда) към Споразумението за ЕИП [2019/1369]
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Регламент (ЕС) 2017/997 на Съвета от 8 юни 2017 г. за изменение на приложение III към Директива 2008/98/ЕО на Европейския парламент и на Съвета относно отпадъците по отношение на опасното свойство HP 14 „Токсични за околната среда“ (1) следва да бъде включен в Споразумението за ЕИП.
 (2)
 Поради това приложение XX към Споразумението за ЕИП следва да бъде съответно изменено,
 ПРИЕ НАСТОЯЩОТО РЕШЕНИЕ:
 Член 1
 В точка 32ее (Директива 2008/98/ЕО на Европейския парламент и на Съвета) от приложение XX към Споразумението за ЕИП се добавя следното тире:
 „—
 32017 R 0997: Регламент (ЕС) 2017/997 на Съвета от 8 юни 2017 г. (ОВ L 150, 14.6.2017 г., стр. 1).“
 Член 2
 Текстът на Регламент (ЕС) 2017/997 на исландски и норвежки език, който ще бъде публикуван в притурката за ЕИП към Официален вестник на Европейския съюз, е автентичен.
 Член 3
 Настоящото решение влиза в сила на 28 октомври 2017 г., при условие че са внесени всички нотификации, предвидени в член 103, параграф 1 от Споразумението за ЕИП (*1).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 27 октомври 2017 година.
 За Съвместния комитет на ЕИП
 Председател
 Sabine MONAUNI
 (1) ОВ L 150, 14.6.2017 г., стр. 1.
 (*1) Без отбелязани конституционни изисквания.


text:
 18.7.2014
 BG
 Официален вестник на Европейския съюз
 L 213/1
 Единствено оригиналните текстове на ИКЕ на ООН имат правно действие съгласно международното публично право. Статутът и датата на влизане в сила на настоящото правило следва да бъдат проверени в последната версия на документа на ИКЕ на ООН относно статута — TRANS/WP.29/343, който е на разположение на адрес: http://www.unece.org/trans/main/wp29/wp29wgs/wp29gen/wp29fdocstts.html.
 Правило No 6 на Икономическата комисия за Европа на Организацията на обединените нации (ИКЕ на ООН) — Единни предписания за одобряването на пътепоказатели на моторни превозни средства и техните ремаркета
 Включва всички текстове в сила до:
 Допълнение 25 към серия от изменения 01 — дата на влизане в сила: 9 октомври 2014 г.
 СЪДЪРЖАНИЕ
 0.
 Обхват
 1.
 Определения
 2.
 Заявление за одобряване
 3.
 Маркировки
 4.
 Одобряване
 5.
 Общи изисквания
 6.
 Интензитет на излъчваната светлина
 7.
 Процедура на изпитване
 8.
 Цвят на излъчваната светлина
 9.
 Промени на тип пътепоказател на моторни превозни средства и техните ремаркета и разширение на одобряването
 10.
 Съответствие на производството
 11.
 Санкции за несъответствие на производството
 12.
 Окончателно прекратяване на производството
 13.
 Наименования и адреси на техническите служби, отговарящи за провеждането на изпитвания за одобряване, както и на органите по одобряването на типа
 14.
 Преходни разпоредби
 ПРИЛОЖЕНИЯ
 1.
 Категории пътепоказатели: минимални ъгли, изисквани за разпределението на светлината в пространството за тези категории пътепоказатели
 2.
 Съобщение относно одобряването, разширението, отказа или отмяната на одобряване или окончателното прекратяване на производството на тип пътепоказател съгласно Правило No 6
 3.
 Примери за оформление на маркировките за одобряване
 4.
 Фотометрични измервания
 5.
 Минимални изисквания за процедурите на контрол за съответствие на производството
 6.
 Минимални изисквания за вземане на образци от инспектор
 0. ОБХВАТ
 Настоящото правило се прилага за пътепоказатели на превозни средства от категориите L, M, N, O и T (1).
 1. ОПРЕДЕЛЕНИЯ
 По смисъла на настоящото правило:
 1.1.
 „Пътепоказател“ означава устройство, монтирано върху моторно превозно средство или ремарке, което, задействано от водача, сигнализира за намерението на водача да измени посоката на движение на превозното средство. Настоящото правило се прилага само за неподвижни мигащи светлинни устройства, чието мигане се получава чрез прекъсване на захранването на лампата с електрически ток.
 1.2.
 Определенията, дадени в Правило No 48 и неговите серии от изменения, които са в сила към момента на заявлението за одобряване на типа, се прилагат към настоящото правило.
 1.3.
 „Пътепоказатели от различен тип“ означава пътепоказатели, които се различават по такива основни признаци, като:
 а)
 търговското наименование или марка;
 б)
 характеристиките на оптичната система (нива на интензитет, ъгли на разпределение на светлината, категория светлинен източник, модул на светлинния източник и др.);
 в)
 категорията на пътепоказателните светлини;
 г)
 орган за регулиране на интензитета, ако има такъв;
 д)
 последователното включване на светлинните източници, ако има.
 Промяната на цвета на светлинния източник или на цвета на даден филтър не представлява изменение на типа.
 1.4.
 Позоваванията, които се правят в настоящото правило към стандартна (еталонна) нажежаема лампа и към Правило No 37 се отнасят до Правило No 37 и неговите серии от изменения, които са в сила към момента на заявлението за одобряване на типа.
 Позоваванията, които се правят


text:
в настоящото правило към стандартен (еталонен) светодиоден светлинен източник и към Правило No 128, се отнасят до Правило No 128 и неговите серии от изменения, които са в сила към момента на заявлението за одобряване на типа.
 2. ЗАЯВЛЕНИЕ ЗА ОДОБРЯВАНЕ
 2.1.
 Заявлението за одобряване на типа пътепоказател се подава от притежателя на търговското наименование или марка или от негов надлежно упълномощен представител. В него се посочва към коя категория или към коя от категориите 1, 1a, 1b, 2a, 2b, 5 или 6 съгласно приложение 1 принадлежи пътепоказателят и ако принадлежи към категория 2, дали има постоянен светлинен интензитет (категория 2а), или регулируем светлинен интензитет (категория 2b) и дали пътепоказателят може също да се използва в модул от две светлини от една и съща категория. По избор на заявителя в него се уточнява и дали устройството може да бъде монтирано на превозното средство с различен наклон на базовата ос спрямо базовите равнини на превозното средство и спрямо повърхността на пътя или може да се върти около базовата ос; тези различни условия на монтиране се указват във формуляра за съобщение.
 2.2.
 За всеки тип пътепоказател заявлението за одобряване се придружава от:
 2.2.1.
 достатъчно подробни чертежи (в три екземпляра), които дават възможност за идентификация на типа и категорията и показват от геометрична гледна точка следното:
 а)
 положение, в което пътепоказателят може да бъде монтиран на превозното средство; оста на наблюдение, приета като базова ос при изпитванията (хоризонтален ъгъл Н = 0°, вертикален ъгъл V = 0°); и точката, приета като базов център при споменатите изпитвания;
 б)
 геометричните условия за монтиране на устройството, което отговаря на изискванията по точка 6;
 в)
 в случай на взаимосвързана осветителна система — взаимосвързаната светлина или комбинацията от взаимосвързаните светлини, които отговарят на изискванията по точки 5.7 и 6.1 и по приложение 4 към настоящото правило;
 г)
 чертежите показват мястото, предназначено за номера на одобряването и за допълнителните символи, спрямо окръжността на маркировката за одобряване;
 2.2.2.
 кратко техническо описание, в което, с изключение на светлините с незаменяеми светлинни източници, по-специално се посочват:
 а)
 предписаната категория нажежаема лампа; съответната категория нажежаема лампа трябва да бъде една от категориите, които се съдържат в Правило No 37 и неговите серии от изменения, които са в сила към момента на заявлението за одобряване на типа; и/или
 б)
 предписаната категория светодиоден светлинен източник; съответната категория светодиоден светлинен източник трябва да бъде една от категориите, които се съдържат в Правило No 128 и неговите серии от изменения, които са в сила към момента на заявлението за одобряване на типа; и/или
 в)
 специалният идентификационен код на модула на светлинния източник;
 2.2.3.
 за пътепоказател от категория 2b — кратко описание на органа за регулиране на интензитета, схема на разположението и спецификация на характеристиките на системата, осигуряваща двете нива на интензитет;
 2.2.4.
 за пътепоказателните светлини от категории 1, 1a, 1b, 2a и 2b — информация относно задействането на сигналите съгласно точка 5.6 и 6.2.2 по-долу;
 2.2.5.
 два образеца: ако одобряването се прилага към устройства, които не са еднакви, но са симетрични и пригодни за монтиране, едно от


text:
лявата и едно от дясната страна на превозното средство, двата представени образеца могат да бъдат еднакви и да бъдат пригодни за монтиране само от дясната или само от лявата страна на превозното средство.
 За пътепоказател от категория 2b заявлението се придружава от устройството за регулиране на интензитета или от генератор, който изработва същия сигнал.
 3. МАРКИРОВКИ
 Устройствата, представени за одобряване, трябва:
 3.1.
 да носят търговското наименование или марка на заявителя; тази маркировка трябва да бъде ясно четлива и незаличима;
 3.2.
 с изключение на светлините с незаменяеми светлинни източници, те трябва да носят ясно четлива и незаличима маркировка, указваща:
 а)
 предписаната категория нажежаема лампа; и/или
 б)
 специалният идентификационен код на модула на светлинния източник;
 3.3.
 да имат предвидено пространство с достатъчни размери за маркировката за одобряване и за допълнителните символи, предписани в точка 4.2 по-долу; това пространство се отбелязва върху чертежите, споменати в точка 2.2.1 по-горе;
 3.4.
 в случай на светлини с електронна пусковорегулираща апаратура или орган за регулиране на интензитета, и/или незаменяеми светлинни източници и/или модул/модули на светлинния източник — маркировката за номиналната мощност или за границите на напрежението и номиналната максимална мощност;
 3.5.
 в случай на светлини с модул/модули на светлинния източник, на модула/модулите на светлинния източник трябва да бъдат нанесени:
 3.5.1.
 търговското наименование или марка на заявителя; тази маркировка трябва да бъде ясно четлива и незаличима;
 3.5.2.
 специалният идентификационен код на модула; тази маркировка трябва да бъде ясно четлива и незаличима. Този специален идентификационен код се състои от началните букви „MD“ за „MODULE“, следвани от маркировката за одобряване без окръжността, предписана в точка 4.2.1.1 по-долу, а в случай на използване на няколко различаващи се модула на светлинен източник — следвани от допълнителни символи или букви; специалният идентификационен код се отбелязва на чертежите, споменати в точка 2.2.1 по-горе.
 Не е задължително маркировката за одобряване да бъде еднаква с маркировката на светлината, за която е предназначен модулът, но двете маркировки трябва да бъдат от един и същ заявител;
 3.5.3.
 маркировката за номиналното напрежение или границите на напрежението и максималната номинална мощност.
 3.6.
 Електронната пусковорегулираща апаратура или органът за регулиране на интензитета, които са част от светлината, но не са включени в корпуса на светлината, трябва да носят името на производителя и неговия идентификационен номер.
 4. ОДОБРЯВАНЕ
 4.1. Общи положения
 4.1.1.
 Ако двете устройства, представени съгласно точка 2.2.4 по-горе, отговарят на изискванията на настоящото правило, се издава одобряване. Всички устройства на взаимосвързаната осветителна система трябва да се представят за одобряване на типа от един и същ заявител.
 4.1.2.
 Когато се констатира, че групирани, комбинирани или взаимно вградени светлини съответстват на изискванията на няколко правила, приложени към Спогодбата от 1958 г., може да бъде нанесена само една международна маркировка за одобряване, при условие че тези светлини не са групирани, комбинирани или взаимно вградени с друга светлина или светлини, които не отговарят на някое от тези правила.
 4.1.3.
 За всеки одобрен тип се определя номер на одобряването. Първите му две цифри (понастоящем 01 и съответстващи на серията от изменения 01 в сила от 27 юни 1987 г.) указват серията от изменения, включващи най-новите


text:
основни технически изменения, направени по Правилото към момента на издаване на одобряване. Една и съща договаряща страна не може да дава същия номер на друг тип устройство, обхванат от настоящото правило. Пътепоказателите от различни категории могат да бъдат маркирани със само един номер на одобряване, когато те съставляват един модул.
 4.1.4.
 Страните по Спогодбата от 1958 г., прилагащи настоящото правило, биват уведомявани за всяко одобряване, разширение, отказ или отменяне на одобряване или за окончателно прекратяване на производството на тип устройство съгласно настоящото правило посредством формуляр, който съответства на образеца от приложение 2 към настоящото правило.
 4.1.5.
 На всяко устройство, което съответства на одобрен по настоящото правило тип, в допълнение на маркировките, предписани съответно в точки 3.1, 3.2 или 3.4, в пространството, посочено в точка 3.3 по-горе, трябва да бъде нанесена маркировката за одобряване, описана в точки 4.2 и 4.3 по-долу.
 4.2. Състав на маркировката за одобряване
 Маркировката за одобряване се състои от:
 4.2.1.
 международна маркировка за одобряване, която се състои от:
 4.2.1.1.
 оградена с окръжност буква „E“, следвана от отличителния номер на държавата, която е издала одобряването (2);
 4.2.1.2.
 номера на одобряването, предписан в точка 4.1.3 по-горе.
 4.2.2.
 следния допълнителен символ (или символи):
 4.2.2.1.
 едно или повече от числата: 1, 1a, 1b, 2a, 2b, 5 или 6 в зависимост от принадлежността на устройството към една или повече от категориите 1, 1a, 1b, 2a, 2b, 5 или 6, за която или които е поискано одобряване в съответствие с точка 2.1;
 4.2.2.2.
 върху устройствата, които не могат да бъдат монтирани произволно и от двете страни на превозното средство — стрелка, показваща положението, в което се монтира устройството (в случай на устройства от категории 1, 1a, 1b, 2a и 2b стрелката е насочена към външната страна на превозното средство, а в случай на устройства от категории 3, 4, 5 и 6 — към предната част на превозното средство). Освен това в този случай за устройства от категория 6 върху устройството се поставя означение „R“ или „L“, които указват дясната или лявата страна на превозното средство;
 4.2.2.3.
 От дясната страна на символа по точка 4.2.2.1 на всяко устройство трябва да се маркира:
 а)
 допълнителната буква „D“ върху устройствата, които могат да се използват като част от модул от две светлини;
 б)
 допълнителната буква „Y“ върху устройствата, които могат да се използват като част от взаимосвързана осветителна система;
 4.2.2.4.
 върху устройства с ограничено светлоразпределение в съответствие с точка 2.1.3 от приложение 4 към настоящото правило — вертикална стрелка с начало хоризонталния сегмент и насочена надолу;
 4.2.2.5.
 двете цифри на номера на одобряване, които указват серията от изменения в сила към момента на издаване на одобряването, и ако е необходимо, изискваната стрелка могат да бъдат маркирани в близост до гореспоменатите допълнителни символи;
 4.2.2.6.
 маркировките и символите, посочени в точки 4.2.1 и 4.2.2, трябва да бъдат ясно четливи и незаличими дори и след монтирането на устройството в превозното средство.
 4.3. Оформление на маркировката за одобряване
 4.3.1. Самостоятелни светлини
 В приложение 3, фигура 1 към настоящото правило е даден пример за оформление на маркировката за одобряване, съдържаща гореспоменатите


text:
допълнителни символи.
 Когато различни типове светлини, съответстващи на изискванията на няколко правила, използват еднаква външна леща, имаща еднакъв или различен цвят, може да бъде поставена само една международна маркировка за одобряване, състояща се от оградена с окръжност буква „E“, следвана от отличителния номер на държавата, която е издала одобряването, и номера на одобряването. Тази маркировка за одобряване може да бъде поставена на произволно място на светлината, при условие че:
 4.3.1.1.
 е видима след монтирането ѝ;
 4.3.1.2.
 идентификационният символ за всяка светлина, съответен за всяко правило, съгласно което е било издадено одобряване, заедно със съответната серия от изменения, включваща най-новите основни технически изменения, направени по Правилото към момента на издаване на одобряването, и ако е необходимо, съответната стрелка се маркират.
 4.3.1.3.
 Размерът на елементите на отделната маркировка за одобряване не трябва да бъде по-малък от минималния размер, определен за най-малките отделни маркировки по правилото, съгласно което е издадено одобряването.
 4.3.1.4.
 Основният корпус на светлината трябва да включва пространството, описано в точка 3.3 по-горе, и да носи маркировката за одобряване на фактическата функция.
 4.3.1.5.
 Фигура 4 в приложение 3 към настоящото правило дава примери на маркировка за одобряване, съдържаща гореспоменатите допълнителни символи.
 4.3.2. Групирани, комбинирани или взаимно вградени светлини
 4.3.2.1.
 Когато се констатира, че групирани, комбинирани или взаимно вградени светлини съответстват на изискванията на няколко правила, може да бъде поставена само една международна маркировка за одобряване, състояща се от оградена с окръжност буква „E“, следвана от отличителния номер на държавата, която е издала одобряването, и номера на одобряването. Тази маркировка за одобряване може да бъде разположена на произволно място върху групираните, комбинираните или взаимно вградените светлини, при условие че:
 4.3.2.1.1.
 е видима след монтирането им;
 4.3.2.1.2.
 никоя част от групираните, комбинирани или взаимно вградени светлинни устройства, излъчващи светлина, не може да бъде отстранена, без да бъде отстранена в същото време маркировката за одобряване;
 4.3.2.2.
 идентификационният символ за всяка светлина, съответен за всяко правило, съгласно което е било издадено одобряване, заедно със съответната серия от изменения, включваща най-новите основни технически изменения, направени по Правилото към момента на издаване на одобряването, и ако е необходимо, съответната стрелка се маркират:
 4.3.2.2.1.
 или върху съответната светлоизлъчваща повърхност,
 4.3.2.2.2.
 или в случай на група — по такъв начин, че всяка светлина от групираните, комбинираните или взаимно вградените светлини да може лесно да се идентифицира;
 4.3.2.3.
 размерът на елементите на отделната маркировка за одобряване не трябва да бъде по-малък от минималния размер, определен за най-малките отделни маркировки по правилото, съгласно което е издадено одобряването.
 4.3.2.4.
 за всеки одобрен тип се определя номер на одобряването. Една и съща договаряща страна не може да дава същия номер на друг тип групирани, комбинирани или взаимно вградени светлини, обхванат от настоящото правило;
 4.3.2.5.
 в приложение 3, фигура 2 към настоящото правило са дадени примери на оформлението на маркировките за одобряване за групирани, комбинирани или взаимно вградени светлини, съдържащи всички горепосочени допълнителни символи.
 4.3.3. Светлини, взаимно вградени с други светлини, на които лещата може също така да бъде използвана за други типове светлини.
 Прилагат се разпоредбите, определени в точка 4.3.2 по-горе.
 4.3.3.1.
 Освен


text:
това, когато се използва една и съща леща, върху нея могат да бъдат нанесени различните маркировки за одобряване на различните типове фарове или комплекти светлини, при условие че основният корпус на фара, дори ако не може да бъде отделен от лещата, съдържа също пространството, описано в точка 3.3 по-горе, и носи маркировките за одобряване на фактическите функции.
 Когато различни типове фарове имат общ основен корпус, на него могат да бъдат нанесени различните маркировки за одобряване.
 4.3.3.2.
 В приложение 3, фигура 3 към настоящото правило са дадени примери на маркировки на одобряване за светлини, взаимно вградени с фар.
 4.4. Маркировката за одобряване трябва да бъде ясно четлива и незаличима. Тя може да бъде поставена върху вътрешна или външна част (прозрачна или не) на устройството, която не може да се отдели от прозрачната част на устройството, излъчващо светлината. Във всеки случай маркировката трябва да е видима, когато устройството е монтирано на превозното средство или когато подвижна част, като капака на двигателя или на багажника или врата, е отворена.
 5. ОБЩИ ИЗИСКВАНИЯ
 5.1.
 Всяко представено устройство трябва да съответства на изискванията, изложени в точки 6 и 8 по-долу.
 5.2.
 Устройствата трябва да бъдат проектирани и конструирани така, че при нормална експлоатация и независимо от вибрациите, на които могат да бъдат подложени, да продължават да работят задоволително и да запазват характеристиките, предписани в настоящото правило.
 5.3.
 В случай на модули на светлинен източник се проверява дали:
 5.3.1.
 конструкцията на модула/модулите на светлинния източник е такава, че:
 а)
 никой от модулите на светлинния източник да не може да бъде монтиран в никое друго положение освен в предвиденото и правилно положение, както и да може да бъде демонтиран единствено с използването на инструменти;
 б)
 ако в корпуса на устройството са използвани няколко модула на светлинен източник, модулите на светлинния източник, които са с различни характеристики, да не бъдат взаимозаменяеми в един и същи корпус на светлина.
 5.3.2.
 Модулът на светлинния източник трябва да бъде защитен срещу вмешателство.
 5.3.3.
 Модулът на светлинния източник трябва да е така проектиран, че независимо от употребата на инструменти да не е механично взаимозаменяем с който и да е заменяем одобрен светлинен източник.
 5.4.
 В случай на повреда на органа за регулиране на интензитета на пътепоказател от категория 2b, излъчващ по-голяма от максималната стойност за категория 2a, изискванията за постоянен интензитет на светлината за категория 2a трябва да бъдат автоматично изпълнени.
 5.5.
 В случай на заменяем светлинен източник:
 5.5.1.
 може да бъде използвана всяка категория светлинен източник, одобрен съгласно Правило No 37 и/или Правило No 128, при условие че в Правило No 37 и неговите серии от изменения, които са в сила към момента на заявлението за одобряване на типа, или в Правило No 128 и сериите му от изменения в сила към момента на заявлението за одобряването на типа няма никакви ограничения за използването;
 5.5.2.
 конструкцията на устройството трябва да бъде такава, че светлинният източник да не може да се монтира в никакво друго положение освен в правилното;
 5.5.3.
 фасунгата на светлинния източник трябва да съответства на характеристиките, дадени в публикация


text:
на IEC 60061. Прилага се спецификацията за фасунгата, съответстваща на категорията на използвания светлинен източник.
 5.6.
 За пътепоказателните светлини от категории 1, 1a, 1b, 2a или 2b мигането може да се получи чрез последователно включване на светлинните им източници, ако са изпълнени следните условия:
 а)
 след включването му всеки светлинен източник остава запален до края на цикъла на включване;
 б)
 последователността на включване на светлинните източници трябва да се извършва по равномерен и постепенен начин от вътрешния към външния край на видимата повърхност;
 в)
 трябва да има една непрекъсната линия без повтарящи се изменения във вертикална посока (например вълни);
 г)
 варирането трябва да свърши след не повече от 200 ms след началото на цикъла на включване;
 д)
 за ортогоналната проекция в направлението на базовата ос на правоъгълник, ограждащ видимата повърхност на пътепоказателя, като дългите му страни са успоредни на Н-равнината, отношението на хоризонталните към вертикалните страни не трябва да е по-малко от 1,7.
 Спазването на горепосочените условия се проверява в режим на мигане.
 5.7.
 Взаимосвързаната осветителна система трябва да отговаря на изискванията, когато всичките ѝ взаимосвързани светлини работят заедно.
 Въпреки това, ако взаимосвързаната осветителна система с функция на задна пътепоказателна светлина е частично монтирана на фиксиран компонент и частично монтирана на подвижен компонент, взаимосвързаната светлина, посочена от заявителя, трябва да отговаря на изискванията към геометричната видимост и на колориметричните и фотометричните изисквания във всички фиксирани положения на подвижния компонент. Това не се прилага към взаимосвързана пътепоказателна светлина, предназначена за монтиране на превозно средство, при което, за да се изпълни или завърши ъгълът на геометричната видимост, се включват допълнителни светлини, когато подвижният компонент е в някое фиксирано отворено положение, при условие че тези допълнителни светлини отговарят на всички изисквания към положението и на всички колориметрични и фотометрични изисквания, приложими към пътепоказателните светлини, монтирани на подвижния компонент.
 6. ИНТЕНЗИТЕТ НА ИЗЛЪЧВАНАТА СВЕТЛИНА
 6.1.
 Интензитетът на светлината, излъчвана от всяко от двете представени устройства, в случай на пътепоказатели от категории 1, 1a, 1b, 2a, 2b по базовата ос, а в случай на пътепоказатели от категории 5 или 6 по посока А съгласно приложение 1, трябва да бъде не по-малък от минималната и не по-голям от максималната стойност на интензитета, посочена по-долу:
 Категория пътепоказател
 Минимален светлинен интензитет в cd
 Максимални стойности на светлинния интензитет в cd, когато са използвани като:
 Единична светлина
 Светлина (единична), маркирана с „D“ (вж. точка 4.2.2.3)
 1
 175
 1 000
 500
 1a
 250
 1 200
 600
 1b
 400
 1 200
 600
 2a (постоянен интензитет)
 50
 500
 250
 2b (регулируем)
 50
 1 000
 500
 5
 0,6
 280
 140
 6
 50
 280
 140
 6.1.1.
 Общата стойност на максималния интензитет на модул от два или повече пътепоказатели не трябва да надвишава максималната стойност.
 6.1.2.
 Когато модул от две или повече светлини, маркирани с „D“, с еднаква функция се смята за единична светлина, тя трябва да отговаря на изискванията за:
 а)
 максималния интензитет, ако всички светлини светят заедно;
 б)
 минималния интензитет, ако една светлина е повредена.
 6.2.
 В случай на повреда на единична светлина на взаимосвързана осветителна система от категориите 1, 1a, 1b, 2a